ବଲିଉଡ ଅଭିନେତ୍ରୀ ଆଲିଆ ଭଟ୍ଟ ଏତେ କମ ବୟସରେ ବଲିଉଡରେ ଯେଉଁ ସ୍ଥାନରେ ଅଛନ୍ତି ତାହା ବାକି ଅଭିନେତ୍ରୀଙ୍କ ପାଇଁ ସ୍ୱପ୍ନ । ନିଜ ଅଭିନୟ ବଳରେ ସେ ବଲିଉଡରେ ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିଛନ୍ତି । ସେଥିପାଇଁ ତ ଆଲିଆଙ୍କ ପାଖରେ ଏବେ ଫିଲ୍ମର ଲମ୍ବା ଲାଇନ ଲାଗିଛି । ଆଲିଆ ଏବେ ସଂଜୟ ଲୀଲା ଭଂସାଲୀଙ୍କ ଫିଲ୍ମ 'ଇଂଶାଲ୍ଲାହ' ଏବଂ ରାଜାମୌଲୀଙ୍କ ଫିଲ୍ମ 'ଟ୍ରିପଲ ଆର'କୁ ନେଇ ବେଶ ଉତ୍ସାହିତ ଅଛନ୍ତି ।
ନିକଟରେ ଏକ ଇଣ୍ଟରଭ୍ୟୁରେ ଆଲିଆ କହିଥିଲେ ନିର୍ଦ୍ଦେଶନା କ୍ଷେତ୍ରରେ ଦୁହେଁ ଏକ ସମାନ । ଆଲିଆ କହିଛନ୍ତି ଯେ, ଦୁହିଁଙ୍କ ସହିତ କାମ କରିବା ମୋ ପାଇଁ ଖୁବ ବଡ କଥା । ଆଲିଆ ଆଉ ମଧ୍ୟ କହିଛନ୍ତି ଏହି ଦୁଇ ନିର୍ଦ୍ଦେଶକଙ୍କ ମଧ୍ୟରେ ଏକ ସମାନତା ରହିଛି ତାହା ହେଉଛି ଦୁହେଁ ନିଜ ଫିଲ୍ମ ପାଇଁ ବେଶ ନିଷ୍ଠାପରଥାନ୍ତି । ଏହା ସହିତ ଦୁହେଁ ନିଜ କାମକୁ ନେଇ ଖୁବ ଖୋଲା । ମୋତେ ବିଶ୍ୱାସ ନଥିଲା ମୁଁ ଏହି ଦୁଇ ମହାନ ନିର୍ଦ୍ଦେଶକଙ୍କ ସହିତ କେବେ କାମ କରିବି ।
କହିରଖୁଛୁ ଯେ, ଆଲିଆ ଯେବେ ୯ ବର୍ଷର ଥିଲେ ସେ ୨୦୦୫ରେ ସଂଜୟ ଲୀଲା ଭଂସାଲୀଙ୍କ ଫିଲ୍ମ 'ବ୍ଲାକ' ପାଇଁ ଅଡିଶନ ଦେଇଥିଲେ । ସେତେବେଳେ ସଂଜୟ ତାଙ୍କୁ ରିଜେକ୍ଟ କରିଦେଇଥିଲେ । କିନ୍ତୁ ଆଜି ଆଲିଆ ଭଂସାଲୀଙ୍କ ଫିଲ୍ମ 'ଇଂଶାଲ୍ଲାହ'ରେ କାମ କରୁଛନ୍ତି । ଏହି ଫିଲ୍ମରେ ସେ ପ୍ରଥମ ଥର ପାଇଁ ସଲମାନ ଖାନଙ୍କ ସହିତ ସ୍କ୍ରିନ ସେୟାର କରିବେ । ଫିଲ୍ମର ସୁଟିଂ ଅଗଷ୍ଟରୁ ଆରମ୍ଭ ହେବ । ଏହା ସହିତ ଆଲିଆ ପ୍ରଥମଥର ପାଇଁ 'ଟ୍ରିପଲ ଆର'ରେ ତେଲଗୁ ଷ୍ଟାର ରାମଚରଣଙ୍କ ସହିତ ମଧ୍ୟ ନଜର ଆସିବେ ।
